เรื่องร้องเรียน (ถนน) วันที่ 2022-09-19 03:12:50 — แขวงวังบูรพาภิรมย์ เขตพระนคร กรุงเทพมหานคร
แจ้งเรื่องค่ะ
สวัสดีค่ะ อยากขอความช่วยเหลือ และคำปรึกษาค่ะ ไม่รู้ว่าจะต้องทำยังไงต่อดีค่ะ

มีคนเร่ร่อนที่สติไม่ค่อยสมประกอบ ทุกคนเรียกกันว่าตาซึมค่ะ (อยู่ที่ในตลาดส่งเสริมเกษตรไทย ปากคลองตลาด เขตพระนคร กทม 10200) 

โดยปกติตาซึมจะนั่งๆนอนๆเดินไปเดินมาในตลาดค่ะ จะมีเฮียที่ตลาดให้เงินติดตัวไว้บ้าง ช่วยเข็นของเล็กๆน้อยๆแลกค่าข้าว และให้นอนที่พื้นโกดังค่ะ


แต่สามสี่วันก่อนอาการไม่ปกติ ถอดกางเกงเดินไปมา นั่งกลางถนน วันนี้นอนคลุมเสื่อเดินไม่ไหวแล้วค่ะ ดูเค้าค่อนข้างทรมาน 
เลยให้คนไปแจ้งตำรวจเผื่อจะได้เอาตัวไปรักษา


ตำรวจมา 2 รอบ ตาซึมก็ไม่ยอมไปค่ะ ตำรวจก็ไม่ทำอะไรเลย จนไปเรียกคุณหมอ หรือไม่แน่ใจว่าเป็นนักอนามัย จากกรมอนามัยแถวๆตลาดมาดู สันนิษฐานคาดว่าเป็นตับแข็ง และกำลังใกล้แย่ค่ะ แต่ก็ไม่ยอมไปรักษาตัว


ทีนี้เราจะช่วยเหลือเค้าได้ยังไงดีคะ ไม่รู้ว่าทางคนของรัฐเค้าไม่กล้านำตัวไปเพราะเจ้าตัวไม่ยินยอมและไม่มีบัตรประชาชนรึเปล่า ((แต่ในกรณีนี้เจ้าตัวไม่รู้เรื่องเลยนะคะ))

รบกวนขอคำปรึกษาด้วยนะคะ